《酬春湖史履庸惠四皓图》
元代·艾性夫

有客有客吾春湖，踏霜打门呼老夫。
寒温粗了不暇坐，两手奉我商山图。
皓首庞眉发如漆，千古高人谁画出。
疏行大字各题诗，颇类涪翁老年笔。
绮里季，夏黄公，
春风拍浮酒两钟。仰天但觉宇宙窄，
麾麈一扫尘凡空。东园甪里更萧散，
石鼎茶瓢风日晚。琵琶不作儿女悲，
横琴静送飞鸿远。周家遗民方避秦，
留侯眼高识天人。翩翩小出奠危社，
落落高举连青云。感君持赠慰枯槁，
玉雪辉辉见诸老。何当乘鹤参翱翔，
风露清凉咽瑶草。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。